open-index/open-wikipedia-markdown huggingface dataset:
ΣΚ Σαλγκέιρος

Η **ΣΚ Σαλγκέιρος** είναι ένα αθλητικός σύλλογος από το Πόρτο, Πορτογαλία. Ιδρύθηκε στις 8 Δεκεμβρίου 1911. Ο σύλλογος διαθέτει τμήματα ποδοσφαίου, υδατοσφαίρισης, χειροσφαίρισης και στίβου. Η ποδοσφαιρική ομάδα έχει κατακτήσει 2 φορές τη Segunda Divisão (1956-57, 1989-90). Το τμήμα υδατοσφαίρισης των γυναικών έχει κατακτήσει 2 φορές το Εθνικό Πρωτάθλημα Πορτογαλίας τις περιόδους 2008–09 και 2009–10.

## Εξωτερικοί σύνδεσμοι
*
*Επίσημη ιστοσελίδα

Κατηγορία:Ιδρύσεις αθλητικών συλλόγων το 1911
Κατηγορία:Ποδοσφαιρικές ομάδες Πορτογαλίας
Κατηγορία:Ιδρύσεις ποδοσφαιρικών ομάδων το 1911
Σέγρε

μικρογραφία|Η γεωγραφική τοποθεσία του Σέγρε μέσα στην ευρύτερη κοιλάδα του Έβρου.

Ο **Σέγρε** (*Segre* στα ισπανικά και τα καταλανικά, από τα λατινικά *Sicoris Flumen*) είναι ένας ποταμός της Ισπανίας. Είναι ο μεγαλύτερος παραπόταμος του Έβρου, μήκους 265 χιλιομέτρων και διατρέχει αποκλειστικά την Καταλονία. 

Πηγάζει στο Πικ ντε Σέγρε (*Pic de Segre*) στην περιοχή της Άνω Σερδάνια και καταλήγει στον Έβρο στην Μεκινένσα αφού δεχτεί λίγο πιο πριν τα νερά του έταιρου μεγάλου ποταμού της περιοχής, Σίνκα. Ιστορικά αποτέλεσε σημαντικό άξονα επικοινωνίας και διαμόρφωσης των αστικών πυρήνων από την εποχή των Ιλεργετών μέχρι και σήμερα. Γνωστή είναι και η περιεκτικότητα των υδάτων του σε χρυσό, γεγονός που αποτυπώνεται σε αναφορές των μουσουλμάνου Ιμπν Χαζμ «Κανένα ντυρχάμ ή δηνάριο δεν μπορεί να θεωρηθεί αξίας αν δεν έχει χρυσό από το ποτάμι της Λάριδα»  και στην παρουσία σήμερα του Μουσείου του Χρυσού του Σέγρε στο Μπαλαγέ.

Εξυπηρετεί τις αδρευτικές ανάγκες της πολύ εύφορης βορειοανατολικής κοιλάδας του Έβρου μέσω δύο μεγάλων καναλιών και αρκετών μικρότερων. Το παλαιότερο είναι το κανάλι του Ουρζέλ (*Canal d'Urgell*), αποτέλεσμα πολλών αδρευτικών προσπαθειών ήδη από τα χρόνια του Μεσαίωνα ενώ το κανάλι Σεγάρα - Γκαρίγες (*Canal Segarra-Garrigues*) ολοκληρώθηκε το 2009. Και τα δύο αδρεύουν τις περιοχές της Νογέρα, Σεγάρα, Κάμπος του Ουρζέλ, Ουρζέλ, Σεγριά και Γκαρίγες.

## Αναφορές και πηγές

* http://enciclopedia.cat/enciclop%C3%A8dies/gran-enciclop%C3%A8dia-catalana/EC-GEC-0061680.xml?s.q=segre

## Εξωτερικοί σύνδεσμοι
* 

Κατηγορία:Ποταμοί της Ισπανίας
Κατηγορία:Γεωγραφία της Καταλωνίας
Σίνκα

[μικρογραφία|Ο ποταμός Σίνκα έξω από την [Αΐνσα στην βόρεια Αραγωνία.]]

Ο **Σίνκα** ή **Θίνκα** (*Cinca* στα ισπανικά και τα καταλανικά, *a Zinca* στα αραγωνικά) είναι ένας ποταμός της Ισπανίας μήκους 170 χιλιομέτρων που διατρέχει κυρίως την Αραγωνία. Πηγάζει στο Εθνικό πάρκο της Ορδέσα και του Μόντε Περδίδο στα Πυρηναία και καταλήγει στον ποταμό Σέγρε λίγο πριν την ένωσή του με τον Έβρο.

## Πηγές
* http://enciclopedia.cat/enciclop%C3%A8dies/gran-enciclop%C3%A8dia-catalana/EC-GEC-0017792.xml?s.q=cinca#.U3CHzHaHXng

## Εξωτερικοί σύνδεσμοι
* 

Κατηγορία:Ποταμοί της Ισπανίας
Λιόσια

Το τοπωνύμιο **Λιόσια** προσδιορίζει μια ευρεία γεωγραφική περιοχή βορειοδυτικά των Αθηνών και μπορεί να αναφέρεται σε:

*Ίλιον, Πετρούπολη - πρώην ενωμένοι δήμοι στα δυτικά της Αθήνας, γνωστότεροι με την παλαιά ονομασία τους ως **Νέα Λιόσια**
*Άνω Λιόσια - δημοτική κοινότητα και έδρα του Δήμου Φυλής στη Δυτική Αττική.
Περιοχή Χουαχάν

Η **Περιοχή Χουαχάν** (στα περσικά: *شهرستان خواهان*') είναι μία από τις 28 περιοχές της Περιφέρειας Μπανταχσάν του Αφγανιστάν και βρίσκεται στο βορειοανατολικό Αφγανιστάν.  Απώτερα όριά της δυτικά είναι ο ποταμός Αμού Ντάρια και το Τατζικιστάν.
thumb|280px|Όμορφη θέα την άνοιξη της περιοχής Χουαχάν

 
## Πηγές


Κατηγορία:Πόλεις του Αφγανιστάν
Ηλίας Γ. Παπαηλιού

Ο **Ηλίας Παπαηλιού του Γεωργίου** (1912  -  27 Δεκεμβρίου 1985) ήταν Έλληνας δικηγόρος από την Αρκαδία, που υπηρέτησε ως βουλευτής και υπουργός.

## Βιογραφία
Γεννήθηκε στο χωριό Δήμητρα Αρκαδίας. Σπούδασε Νομικά.

Εξελέγη για πρώτη φορά βουλευτής Αρκαδίας το 1951 και Γορτυνίας το 1952 με τον Ελληνικό Συναγερμό.

Στη συνέχεια εξελέγη βουλευτής με την ΕΡΕ στις εκλογές του 1956 και επανεξελέγη το 1958, 1961, 1963, 1964, υπηρετώντας ως το 1967, οπότε επιβλήθηκε το καθεστώς της χούντας.

Έπειτα από τη Μεταπολίτευση έγινε ξανά βουλευτής. Εξελέγη στις εκλογές του 1974 με τη Νέα Δημοκρατία με 14.482 ψήφους.

Στην κυβέρνηση Καραμανλή υπηρέτησε ως υφυπουργός Εθνικής Άμυνας, από τις 28 Νοεμβρίου 1977 ως τις 10 Μαΐου 1980..
Επανεξελέγη βουλευτής στις εκλογές του 1977 και υπηρέτησε ως το 1981..

Πέθανε το Δεκέμβριο του 1985 έπειτα από μακροχρόνια ασθένεια και κηδεύτηκε στο Πρώτο Νεκροταφείο.

## Παραπομπές


Κατηγορία:Βουλευτές εκλεγμένοι με τον Ελληνικό Συναγερμό
Κατηγορία:Βουλευτές εκλεγμένοι με την ΕΡΕ
Κατηγορία:Βουλευτές εκλεγμένοι με τη Νέα Δημοκρατία
Κατηγορία:Έλληνες υφυπουργοί Εθνικής Άμυνας
Κατηγορία:Έλληνες δικηγόροι του 20ού αιώνα
Κατηγορία:Βουλευτές Αρκαδίας
Κατηγορία:Βουλευτές Γορτυνίας
Καραϊβική Ολλανδία

Νησιά **ΒΕΣ** (BES) ή **Καραϊβική Ολλανδία** ( ή *Caribisch Nederland*) ονομάζονται τα νησιά Μποναίρ, Άγιος Ευστάθιος και Σάμπα. Τα τρία αυτά νησιά είναι ειδικοί δήμοι της Ολλανδίας οι οποίοι βρίσκονται στην Καραϊβική. Αν και είναι μέρος της Ολλανδίας, οι ειδικοί αυτοί δήμοι θα παραμείνουν υπερπόντια εδάφη της Ευρωπαϊκής Ένωσης, τουλάχιστον μέχρι το 2015. Η νήσος Μποναίρ (συμπεριλαμβανομένης και της νησίδας Κλάιν Μποναίρ) βρίσκεται ανατολικά της Αρούμπας και του Κουρασάο, βόρεια των ακτών της Βενεζουέλας, ενώ ο Άγιος Ευστάθιος και η Σάμπα βρίσκονται νότια του Αγίου Μαρτίνου και βορειοδυτικά του Αγίου Χριστοφόρου και Νέβις.

Τα τρία αυτά νησιά έγιναν ειδικοί δήμοι της Ολλανδίας μετά τη διάλυση των Ολλανδικών Αντιλλών στις 10 Οκτωβρίου του 2010, ενώ την ίδια στιγμή τα νησιά Κουρασάο και Άγιος Μαρτίνος (το ολλανδικό τμήμα) αυτονομήθηκαν και έγιναν συστατικές χώρες εντός του Βασιλείου των Κάτω Χωρών. Έτσι ενώ ο όρος νησιά ΒΕΣ ή Καραϊβική Ολλανδία περιλαμβάνει μόνο τα τρία νησιά που είναι ειδικοί δήμοι της Ολλανδίας, ο όρος **Ολλανδική Καραϊβική** περιλαμβάνει όλα τα νησιά της Καραϊβικής εντός του Βασιλείου των Κάτω Χωρών δηλαδή τα τρία νησιά ΒΕΣ μαζί με την Αρούμπα, το Κουρασάο και τον Άγιο Μαρτίνο. Τα νησιά ΒΕΣ έχουν συνολικό πληθυσμό 31.980 κατοίκους, σύμφωνα με επίσημη εκτίμηση για το 2025 και συνολική έκταση 328 τετραγωνικά χιλιόμετρα.

## Παραπομπές


## Εξωτερικοί σύνδεσμοι
* 

Κατηγορία:Νησιά της Καραϊβικής
Κατηγορία:Γεωγραφία της Ολλανδίας
Αερόστεον

μικρογραφία|Αερόστεον
Το **Αερόστεον** (σχηματίζεται από τις λέξεις οστό και αέρας) είναι γένος είτε αλλοσαυροειδών είτε τυρανοσαυροειδών θερόποδων δεινοσαύρων, που συναντάται στην Ύστερη Κρητιδική Περίοδο (84 εκατομμύρια χρόνια πριν) στην περιοχή της σημερινής Αργεντινής. Το μοναδικό εύρημα ανακαλύφθηκε το 1996, ένα χιλιόμετρο βόρεια του Ρίκο Κολοράντο, στην επαρχία Μεντόζα. Από την τοποθεσία αυτή φέρει και το όνομά του, «Α. riocoloradensis». Το αναπνευστικό του σύστημα ομοιάζει με εκείνο των πουλιών. Κάποια από τα οστά του είναι πορώδη (περιέχουν αέρα, οπότε ο σκελετός ελαφρώνει), εξ ου και η ονομασία του.

## Περιγραφή
Το αερόστεον είχε 9 μέτρα μήκος, βάρος δύο τόνους και ήταν δίποδος σαρκοφάγος δεινόσαυρος. Τα υπολείμματα από τα οποία ταυτοποιήθηκε περιλαμβάνουν ένα δόντι, κάποια κρανιακά οστά, μερικούς ή ολόκληρους σπονδύλους από τον αυχένα, την πλάτη, και το ιερό οστό, μερικά αυχενικά και ραχιαία πλευρά, δερματικά (ασύνδετα με τον σκελετό) οστά στην κοιλιακή χώρα, διχαλωτές συγχωνεύσεις κλειδών (γιάντες), αριστερό ωμοπλατιαίο σύμπλεγμα, αριστερό λαγόνι και αριστερό και δεξί ηβικό οστό. Κάποια από τα οστά δεν ήταν πλήρως ενωμένα, ένδειξη πως δεν είχε πλήρως ενηλικιωθεί.

## Φυσιολογία
Στο αναπνευστικό του σύστημα πιθανολογείται η συμμετοχή ενός σάκου με αέρα ο οποίος επιτρέπει την αναπνοή ελλείψει διαφράγματος, βοηθώντας την κίνηση των πνευμόνων, όπως δηλαδή στα πτηνά. Ορισμένοι πιστεύουν ότι το συγκεκριμένο σύστημα μπορεί να είχε αρχικά αναπτυχθεί για τη ρύθμιση της θερμοκρασίας του σώματος και έπειτα να απέκτησε ρόλο στο αναπνευστικό σύστημα.

## Ταξινόμηση
Το αερόστεον δεν φάνηκε αρχικά να ανήκει σε κάποια από τις τρεις κύριες ομάδες των μεγάλων θερόποδων που είναι γνωστό ότι ζούσαν στις νότιες ηπείρους κατά τη διάρκεια του σταδίου Santonian της Ύστερης Κρητιδικής Περιόδου. Αρχικά σχετίστηκε με τους αλλόσαυρους και συγκεκριμένα με τα μεγαράπτορα, και μετέπειτα ανάλυση το τοποθετεί με τους τυραννόσαυρους.

Αεροστεον
Αμινοτελικό άκρο

thumb|400px|Tο τετραπτεπτίδο βαλυλ-γλυκυλ-σερυλ-αλανίνη (VGSA). Με <span style="color:green;">πράσινο</span> χρώμα φαίνεται η βαλίνη στο αμινοτελικό άκρο, ενώ με <span style="color:blue;">μπλε</span> η αλανίνη στο καρβοξυτελικό άκρο. Στο Ν-άκρο φαίνεται η ελεύθερη α-αμινομάδα (-ΝΗ<sub>2</sub>), ενώ στο καρβοξυτελικό άκρο η ελευθέρη καρβοξυλομάδα (-COOH).
Ως **αμινοτελικό** ή **αμινοξικό άκρο** (γράφεται και **Ν-άκρο** ή **ΝΗ<sub>2</sub>-άκρο**) χαρακτηρίζεται το ένα από τα δύο άκρα μιας πολυπεπτιδικής αλυσίδας και συγκεκριμένα αυτό που διαθέτει μια ελεύθερη α-αμινομάδα (-ΝΗ2). Το άλλο άκρο του πολυπεπτιδίου, στο οποίο υπάρχει μια ελεύθερη καρβοξυλομάδα, ονομάζεται *[[καρβοξυτελικό άκρο]]*. Κατά σύμβαση, όταν γράφουμε την αμινοξική αλληλουχία ενός πεπτιδίου, ή μιας πρωτεΐνης, ξεκινάμε πάντα με το αμινοτελικό άκρο (στα αριστερά) και τελειώνουμε με το καρβοξυτελικό (στα δεξιά). Για παράδειγμα, το τετραπτεπτίδο βαλυλ-γλυκυλ-σερυλ-αλανίνη, θα γραφτεί Val-Gly-Ser-Ala (ή συνηθέστερα VGSA) που σημαίνει ότι η βαλίνη βρίσκεται στο Ν-άκρο, ενώ η αλανίνη στο καρβοξυτελικό άκρο. Έτσι, το τετραπεπτίδιο VGSA είναι τελείως διαφορετικό από το ASGV.
thumb|150px|left|Η φορμυλομεθειονίνη είναι η φορμυλιωμένη μορφή της μεθειονίνης. Η φορμυλίωση γίνεται στην α-αμινομάδα.
Kατά την πρωτεϊνοσύνθεση, οι πολυπεπτιδικές αλυσίδες επιμηκύνονται πάντα με κατεύθυνση από το αμινοτελικό προς το καρβοξυτελικό άκρο. Επομένως, το αμινοτελικό άκρο είναι αυτό που συντίθενται πρώτο.  Στους ευκαρυώτες, το ειδικό tRNA έναρξης φέρει, στις πλείστες των περιπτώσεων, το αμινοξύ μεθειονίνη. Πλέον, όμως, έχει διαπιστωθεί ότι στη περίπτωση παραγωγής κρυπτικών πεπτιδιών, η οποία γίνεται από τα κύτταρα για σκοπούς αντιγονοπαρουσίασης στα Τ κυτταροτοξικά λεμφοκύτταρα, μπορεί το αρχικό αμινοξύ να είναι η λευκίνη. Πάντως, στη συμβατική σύνθεση των πρωτεϊνών, κατά την οποία η μεθειονίνη είναι το πρώτο αμινοξύ της νεοσυντιθέμενης αλυσίδας, η τελική πρωτεΐνη δεν φέρει απαραίτητα μεθειονίνη στο Ν-άκρο. Αυτό συμβαίνει γιατί μετά τη σύνθεση τους, οι πρωτεΐνες υπόκεινται σε μετα-μεταφραστικές τροποποιήσεις, κατά τις οποίες μπορεί να αποκοπεί το αρχικό Ν-άκρο.

Στα αρχαία, όπως και στους ευκαρυώτες, το ειδικό tRNA έναρξης φέρει το αμινοξύ μεθειονίνη, ενώ στα βακτήρια φέρει το τροποποιημένο αμινοξύ φορμυλομεθειονίνη (fMet). Επομένως, στις βακτηριακές πρωτεΐνες, των οποίων το Ν-άκρο δεν έχει υποστεί πρωτεόλυση, η ελεύθερη α-αμινομάδα είναι φορμυλιωμένη.

## Παραπομπές

### Συγγράμματα
* 
*

Κατηγορία:Δομή της πρωτεΐνης
Δηιόκης

Ο **Δηιόκης**, γιoς του Φραόρτη, κατά τον Ηρόδοτο υπήρξε ο πρώτος βασιλιάς των Μήδων που βασίλεψε κατά πάσα πιθανότητα από το 700 ώς το 647 π.Χ.
## Ο Δηιόκης κατά τον Ηρόδοτο
### Προοίμιο
Οι Ασσύριοι ήταν κύριοι της Άνω Ασίας για μια περίοδο 520 χρόνων, όταν οι Μήδοι πρώτοι πήραν τα όπλα και έγιναν ελεύθερος λαός. Το παράδειγμα τους το ακολούθησαν και άλλα έθνη, ώσπου σιγά σιγά όλοι οι λαοί αυτού του μέρους της ηπείρου κέρδισαν την ανεξαρτησία τους.

### Άνοδος στην εξουσία
Τα χρόνια μετά την ανεξαρτησία τους οι Μήδοι δεν είχαν οργανωμένη κυβέρνηση και ζούσαν σε μικρούς οικισμούς. Ο Δηιόκης ήταν ένας εξαιρετικά ικανός άνθρωπος που διψούσε για εξουσία. Είχε διακριθεί ιδιαίτερα στην απονομή δικαιοσύνης και στο χωριό του όλοι πήγαιναν σ’ αυτόν να κρίνει τις διαφορές τους. Φιλοδοξώντας να πάρει όλες τις εξουσίες στα χέρια του έκανε το καθήκον του όσο καλύτερα μπορούσε για να κερδίσει την εύνοια των συμπολιτών του. Έτσι, η φήμη της αμεροληψίας και της ακεραιότητας του διαδόθηκε και στα άλλα χωριά και συνεπώς όλοι άρχισαν να τον συμβουλεύονται για να αντικαταστήσουν τα διεφθαρμένα νομικά τους συστήματα. Στο τέλος, όλοι απευθύνονταν σ’ αυτόν.
Ο Δηιόκης όταν πια είχε αποκτήσει μεγάλο αριθμό πελατών ανακοίνωσε ότι θα σταματήσει να κρίνει τις διαφορές των άλλων γιατί ήταν αντίθετο απ’ το συμφέρον του να ασχολείται σε όλη του τη ζωή με τα προβλήματα των άλλων και να παραμελεί της δικές του υποθέσεις. Έτσι οι Μήδοι και εξαιτίας αυτής του της απόφασης, αλλά και επειδή οι ληστείες είχαν αυξηθεί και η περιφρόνηση των νόμων ήταν μεγάλη έκαναν γενική συνέλευση όπου ο Δηιόκης κηρύχθηκε βασιλιάς των Μήδων, προκειμένου να οργανωθεί καλύτερα η κοινωνία τους και αντιμετωπιστεί το υφιστάμενο χάος.

### Πρώτες ενέργειες
Η πρώτη ενέργεια του Δηιόκη, με τη συγκατάθεση των Μήδων, όταν πήρε την εξουσία, ήταν να χτίσει ένα μεγάλο και καλά οχυρωμένο παλάτι και να αποκτήσει προσωπική φρουρά. Κατόπιν, έπεισε εκ νέου τους Μήδους να χτίσουν την πρωτεύουσα, μια τεράστια πόλη που πήρε το όνομα Αγβάτανα. Όταν οι οικοδομικές εργασίες τελείωσαν ο Δηιόκης καθιέρωσε το τυπικό της βασιλείας : 
# Η επικοινωνία με τον βασιλιά θα γινόταν μόνο μέσω αγγελιοφόρων
# Κανείς δεν επιτρεπόταν να δει τον βασιλιά
# Κανείς δεν επιτρεπόταν να φτύσει και να γελάσει εν παρουσία του βασιλιά
Σκοπός αυτών των νόμων ήταν να μειώσει τις πιθανότητες κάποιας πιθανής συνωμοσίας που πίστευε πως θα προέρχονταν από τους εξέχοντες (από σημαντικές οικογένειες) συνομήλικούς του, εξίσου ικανούς με αυτόν και να προσδώσει μυστικότητα και συνεπώς ακόμα περισσότερο κύρος στο πρόσωπο του "απρόσιτου" βασιλιά.

### Επίλογος
Όταν κατοχύρωσε την εξουσία του συνέχισε την αυστηρή απονομή της δικαιοσύνης, όπου όλες οι καταγγελίες του στέλνονταν γραπτώς. Το επίτευγμα του Δηιόκη ήταν ότι κατάφερε να ενώσει όλο το έθνος των Μήδων. Ο Δηιόκης πέθανε μετά από βασιλεία πενήντα τριών χρόνων. Τον διαδέχτηκε ο γιος του, Φραόρτης.

## Σημειώσεις


## Πηγές
* Ηρόδοτος, *[https://web.archive.org/web/20140725143158/http://www.kaktos.gr/default.asp?pid=5&la=1&itm=786 Ιστορία 1 Κλειώ]*, Εκδόσεις Κάκτος, Αθήνα: Ιούλιος 1994, σσ. 157-65, ISBN 978-960-352-070-2.

Κατηγορία:Μηδική δυναστεία
Κατηγορία:Μήδοι
Γκέοργκ Κέσλερ

Ο **Γκέοργκ Κέσλερ** (γεννημένος στις 23 Σεπτεμβρίου 1932) είναι Γερμανός παλαίμαχος ερασιτέχνης ποδοσφαιριστής και πρώην επαγγελματίας ποδοσφαιριστής. Έχει εργαστεί ως προπονητής σε αρκετές ομάδες της Ευρώπης ενώ έχει διατελέσει και ομοσπονδιακός προπονητής της εθνικής ομάδας ποδοσφαίρου της Ολλανδίας.

## Καριέρα
Ο Γκέοργκ Κέσλερ έπαιξε ποδόσφαιρο σε ερασιτεχνικό επίπεδο στη Φορτούνα 54 (συγχωνεύθυηκε την 1η Ιουλίου του 1968 με την Σιτάρντια και δημιούργησαν τη Φορτούνα Σιτάρντ, η οποία υφίσταται μέχρι και σήμερα). Στην ομάδα της Ολλανδίας αγωνιζόταν ως αμυντικός.

Ο Κέσλερ αγαπούσε ιδιαίτερα το ποδόσφαιρο και προτίμησε να ασχοληθεί από πολύ μικρή ηλικία με την προπονητική.

## Προπονητική καριέρα
Ο Γκέοργκ Κέσλερ ανέλαβε το 1966 την τεχνική ηγεσία της Εθνικής ομάδας ποδοσφαίρου της Ολλανδίας. Στον παγκο της Εθνικής Ολλανδίας παρέμεινε μέχρι το 1970, χρονιά την οποία ανέλαβε το πόστο του προπονητή για την ομάδα της Σπάρτα Ρότερνταμ.

Την περίοδο 1971-72 διατέλεσε προπονητής της Άντερλεχτ με την οποία κατέκτησε το πρωτάθλημα αλλά και το κύπελλο Βελγίου. Από το 1972 και μέχρι το 1977 εργάστηκε στις Τσβόλε και Χέρτα Βερολίνου.

Το 1978 κατέκτησε το Κύπελλο Αυστρίας με τη Βάκερ Ίνσμπουργκ και στη συνέχεια μεταήδησε στην Άλκμααρ. Με την Άλκμααρ κατέκτησε ένα πρωτάθλημα Ολλανδίας (1981) και δύο Κύπελλα Ολλανδίας (1981, 1982). Τη διετία 1982-84 διατέλεσε προπονητής της Κλαμπ Μπρυζ, ενώ το 1984 ταξίδεψε στην Ελλάδα για λογαριασμό του Ολυμπιακού Πειραιώς.

Οι υπόλοιπες ομάδες της πολυετούς προπονητικής καριέρας του Κέσλερ μέχρι και την οριστική απόσυρσή του από την προπονητική ήταν οι: Κολωνία (1986), Ρόγιαλ Αντβέρπ (1986-89 και 1996-98), Σταντάρ Λιέγης (1989-90) και Φορτούνα Σιτάρντ (1996-98).

## Τίτλοι και ατομικές διακρίσεις
**Τίτλοι ως προπονητής**
* 1 Πρωτάθλημα Βελγίου: 1972
* 1 Κύπελλο Βελγίου: 1972
* 1 Κύπελλο Αυστρίας: 1978
* 1 Πρωτάθλημα Ολλανδίας: 1981
* 2 Κύπελλα Ολλανδίας: 1981, 1982

**Ατομικές διακρίσεις**
* Καλύτερος προπονητής του Βελγικού Πρωταθλήματος: 1988

## Πηγές
* Το προφίλ του Γκέοργκ Κέσλερ στο transfermarkt.co.uk
* Το προφίλ του Γκέοργκ Κέσλερ στο worldfootball.net
* Ο κατάλογος με όλους τους προπονητές του Ολυμπιακού Πειραιώς

Κατηγορία:Γερμανοί ποδοσφαιριστές
Κατηγορία:Γερμανοί προπονητές ποδοσφαίρου
Κατηγορία:Προπονητές ποδοσφαίρου Ολυμπιακού Πειραιώς
Κατηγορία:Αμυντικοί ποδοσφαιριστές
Κατηγορία:Προπονητές ποδοσφαίρου ΑΖ Άλκμααρ
Κατηγορία:Προπονητές ποδοσφαίρου ΠΕΚ Ζβόλε
Κλερ Χολτ

Η **Κλερ Χολτ** (αγγλικά: *Claire Rhiannon Holt*, 11 Ιουνίου 1988) είναι Αυστραλή ηθοποιός, γνωστή από τον ρόλο της ως *Emma Gilbert* στη σειρά H2O: Just Add Water. Έπαιξε τον ρόλο Chastity Meyer στην ταινία Mean Girls 2 και την Rebekah Mikaelson στο The CW,  στη σειρά   The Vampire Diaries και τώρα πρωταγωνιστεί στη σειρά The Originals.και Aquarius καθώς πρωταγωνίστησε  και στην ταινία 47 meters down.

## Πρώτα Χρόνια
Η Κλερ γεννήθηκε στο Μπρίσμπεϊν της Αυστραλίας. Αποφοίτησε από την Σχολή Stuartholme στο Toowong στο τέλος του 2005. Ασχολείται με διάφορα αθλήματα: κολύμβηση, βόλεϊ, υδατοσφαίριση, και Taekwondo, στο οποίο έχει μαύρη ζώνη. Όταν ήταν μικρή ήταν στην σχολική χορωδία.

## Προσωπική Ζωή
Η Κλερ Χολτ παντρεύτηκε, τον τωρινό της σύζυγο Άντριου Τζόμπλον, στις 18/8/18 και έκαναν το πρώτο τους παιδί, στις 29 Μαρτίου του 2019 και το ονόμασαν Τζέιμς Χολτ Τζόμπλον.  

## Υποκριτική καριέρα
Το 2006, η Κλερ κέρδισε τον ρόλο της Έμμα Γκίλμπερτ. Έχει κερδίσει ένα βραβείο Logie και Nickelodeon Αυστραλία Kids' Choice Award. Η Holt έχει εμφανιστεί σε διαφημίσεις για Dreamworld, Sizzler και διάσωσης του Queensland. BuddyTV την τοποθέτησε στο νούμερο 55 με τις τηλεοράσεις 100 πιο σέξι γυναίκες της λίστας για το 2011.  τον Αύγουστο του 2011, Holt επιβεβαιώθηκε να είναι στην τηλεοπτική σειρά The Vampire Diaries ως Rebekah. στις 13 Ιανουαρίου 2013, το CW ανακοίνωσε ότι Holt θα πρωταγωνιστεί στην καινούρια σειρά The Originals στο ρόλο ως Rebekah Mikaelson.αποχώρησε από την σειρά στο  δέκατο έκτο επεισόδιο της πρώτης σεζόν March 11, 2014.*

Το 2015 η Κλέρ δοκιμάστηκε για την σειρά supergirl  στο κανάλι CBS αλλά δεν κατάφερε να κερδίσει τον ρόλο .

Το 2015-2016 πρωταγωνίστησε στην σειρά Aquarius στο κανάλι NBC στο πλάι του Ντέιβιντ Ντάτσονβι. Η σειρά ολοκληρώθηκε στις 10 Σεπ. 2016 καθώς ακυρώθηκε λόγω χαμηλής τηλεθέασης. Το καλοκαίρι του 2016 έπαιξε στο πλάι της Mandy Moore στην ταινία τρόμου In the deep ( 47 meters down )  η ταινία θα παιχτεί στον Σινεμά του 2017. Εντωμεταξύ συνέχισε της guest εμφανίσεις της στην σειρά the originals .* 

Αναμένουμε για 2 νέες ταινίες με πρωταγωνίστρια την Κλερ 
* Wolf in the wild
* Divorce Party 
Η Κλερ Χολτ επειδή έφυγε από την σειρά the originals δεν σημαίνει ότι δεν ξανά έπαιξε καθώς έκανε στα εξής επεισόδια special guest star 

1ος κύκλος επεισόδιο 22

2ος κύκλος επεισόδια 1,8,9,10,22

3ος κύκλος επεισόδια 1,5,6,9,22

4ος κύκλος επεισόδια 2,3,4,10,11,12,13

## Video clips
* 2014 we are done - The Madden Brothers
* 2017 small town boy - Dustin Lynch

## Βραβεία
2014 teen choice awards - Choice TV Actress: Sci-Fi/Fantasy - The Originals

## Φιλμογραφία

## Παραπομπές


## Εξωτερικοί σύνδεσμοι
* 

Κατηγορία:Αυστραλές ηθοποιοί
Ροζαμούντε

**Ροζαμούντε** (γερμανικά: «*Rosamunde»*) είναι εύθυμο γερμανικό τραγούδι λαϊκού χαρακτήρα σε ρυθμό τσέχικης πόλκας και μελωδία σε σύνθεση του Τσέχου Γιάρομιρ Βεϊβόντα (Jaromír Vejvoda) του 1927. Οι Εγγλέζοι το υιοθέτησαν με τον τίτλο «*Beer Barrel Polka» («Roll Out the Barrel»)*.

## Ιστορική αναδρομή
Το 1927 ο Τσέχος Ζαρομίρ Βοϊβόδα συνέθεσε τη μελωδία με τον τίτλο «*Modřanská Polka» *(«*Πόλκα του Μονδράνυ»*), την οποία πέντε χρόνια αργότερα (το 1932) μελοποίησε ο Βασιλάκης Ζέμαν και της έδωσε τον τίτλο «*Škoda lásky*» («*κρίμα τον έρωτα*»). Μεταφράστηκε στα γερμανικά το 1934 από τον Κλάους Ρίχτερ που του έδωσε τον μέχρι σήμερα γνωστό του τίτλο, «Ροζαμούντε» (*Rosamunde*), και έγινε αμέσως επιτυχία. 

Πρώτη δημοφιλής του εκτέλεση ήταν για ακορντεόν, την οποία πρωτοπαρουσίασε ο Βιλ Γκλαέ (*Will Glahé*) με την ορχήστρα του στις 11 Μαΐου 1938 με τον τίτλο «*Σκόντα Λάσκυ, η πόλκα της Βοημίας, ή η *παρέλαση των χηνών''» («Skoda Lasky, Böhmische Polka / Gänsemarsch») και με σολάρισμα στο ακορντεόν. Έκτοτε και μέχρι το 1943 το τραγούδι έγινε μπεστ σέλλερ και παρέμεινε εκεί, κάνοντας εκατομμύρια πωλήσεις, ερχόμενο δεύτερο σε ακροαματικότητα μετά το Λιλί Μαρλέν της Λάλα Άντερσεν.

## Εξωτερικοί σύνδεσμοι
* 

Κατηγορία:Τραγούδια του Β' Π.Π.
Κατηγορία:Singles του 1975
Κατηγορία:Τραγούδια του 1927
Κατηγορία:Τραγούδια με θέμα το αλκοόλ
Τζουζέπε Μποτάι

0 **Τζουζέπε Μποτάι** (ιταλ.*Giuseppe Bottai* ,3 Σεπτεμβρίου 1895 – 9 Ιανουαρίου 1959) ήταν Ιταλός οικονομολόγος, δικηγόρος, δημοσιογράφος, μέλος του Εθνικού Φασιστικού Κόμματος του Μπενίτο Μουσολίνι και θεωρητικός του Συντεχνιασμού.

## Τα Πρώτα Χρόνια
Γεννήθηκε στην Ρώμη και ο πατέρας ήταν έμπορος, δημοκράτης και άθεος, ενώ από την πλευρά της μητέρας του μετείχε σε ένα καθολικό περιβάλλον. Βαφτίστηκε κρυφά με πρωτοβουλία της παραμάνας του και προσέγγισε ακόμα περισσότερο τον Καθολικισμό και την μοναρχία σε αντίδραση στις δημοκρατικές και αθεϊστικές ιδέες του πατέρα του. Φοίτησε στο Λύκειο Torquato Tasso και στην συνέχεια γράφτηκε στην Νομική σχολή.    

## Πολιτική και Στρατιωτική Πορεία
Πολέμησε στο Α΄Παγκόσμιο Πόλεμο ως εθελοντής στο επίλεκτο σώμα των Αρντίτι, όταν η Ιταλία κήρυξε τον πόλεμο στην Αυστροουγγαρία όπου και παρασημοφορήθηκε επανειλημμένως. Μετά τον πόλεμο εντάχθηκε στο κίνημα των φουτουριστών και συνεργάστηκε με τον Φιλίππο Τομάζο Μαρινέττι στο περιοδικό Φουτουριστική Ρώμη (*Roma Futurista*). Το 1919 συναντήθηκε για πρώτη φορά με τον Μπενίτο Μουσολίνι και έγινε οπαδός του κινήματος του. Εργάστηκε ως συντάκτης στην εφημερίδα *Il popolo d' Italia* (Ο λαός της Ιταλίας) που εξέδιδε ο Μουσουλίνι.Το 1922 πήρε μέρος στην Πορεία στην Ρώμη και συμμετείχε σε συγκρούσεις εναντίον των κομμουνιστών. Το 1923 ίδρυσε το περιοδικό *Critica Fascista*, ενώ στις εκλογές του 1924 υπήρξε πρώτος στη λίστα υποψηφίων. Την ίδια εποχή κατηγορήθηκε για ιδεολογική απόκλιση και ρεβιζιονισμό και διαγράφηκε από το Φασιστικό κόμμα, αποκαταστάθηκε λίγο αργότερα και στην συνέχεια διατύπωσε το Κορπορατιβιστικό κράτος που απέβλεπε στην κατάπαυση των κοινωνικών συγκρούσεων μέσα στο εθνικό κράτος. Διετέλεσε αναπληρωτής γραμματέας των Συντεχνιών (1926 - 1929) και κατόπιν υπουργός (1929 - 1932). Συνέταξε τον Εργασιακό Χάρτη (*Carta del Lavoro*) που εντάχθηκε στο φιλοσοφικό και ιδεολογικό υπόβαθρο του Φασιστικού κόμματος. Αργότερα διορίστηκε καθηγητής Συντεχνιακής και Πολιτικής οικονομίας στην Πίζα, ενώ το 1935 έγινε κυβερνήτης της Ρώμης και το 1938 διετέλεσε υπουργός Σχολικής Παιδείας, πολιτική θέση που κράτησε μέχρι το 1943. 

## Β΄ Παγκόσμιος Πόλεμος
Κατά τη διάρκεια του πολέμου και λόγω του πολέμου συγκρούστηκε με τον Μπενίτο Μουσολίνι, αποπέμφθηκε το 1943 και καταψήφισε τον Ντούτσε. Καταδικάστηκε ερήμην σε θάνατο στην δίκη της Βερόνας (1943) και διέφυγε στο Βατικανό.   Άλλαξε μέτωπο και κατατάχθηκε στην Λεγεώνα των Ξένων μέχρι το 1948 πολεμώντας ενάντια στο Γ Ράιχ, λαμβάνοντας μέρος στις Συμμαχικές εκστρατείες στη Γαλλία και τη Γερμανία. Επέστρεψε στην Ιταλία αφού δόθηκε Γενική Αμνηστία και ίδρυσε το πολιτικό περιοδικό *ABC* 1953 με το οποίο καυτηρίαζε την δημοκρατία και εξυμνούσε τις αρετές του φασισμού και απεβίωσε στην Ρώμη.

## Έργα
Εξέδωσε πλήθος συγγραφικών έργων μεταξύ των πιο γνωστών:
* Φασιστική Οικονομία, 
* Λεγεώνα είναι το όνομά μου, 
* Ημερολόγιο, 1935-1944 
   
## Παραπομπές


Κατηγορία:Υπουργοί της Ιταλίας
Κατηγορία:Ιταλοί δικηγόροι
Κατηγορία:Ιταλοί οικονομολόγοι
Κατηγορία:Ιταλοί δημοσιογράφοι
Κατηγορία:Ιταλοί φασίστες
Καλίνκα

**Καλίνκα** («χιονάτη») ονομάζεται ένα δημοφιλέστατο ρωσικό λαϊκό τραγούδι σε στίχους και μελωδία του ρώσου συνθέτη Ίβαν Πέτροβιτς Λαριόνοφ του 1860. Συνοδεύεται με μπαλαλάικα. Εγχώρια και  παγκοσμίως συγκαταλέγεται στα πλέον δημοφιλή τραγούδια της ρωσικής κουλτούρας. Ακούγεται σε αθλητικές και κοινωνικές εκδηλώσεις.

## Το τραγούδι
Η «Καλίνκα» (ρωσικά «Калинка») είναι ένα από τα πιο γνωστά ρώσικα τραγούδια. Το συνέθεσε το 1860 ο Ρώσος συνθέτης και λαογράφος Ιβάν Λαριόνοφ (Иван Петрович Ларионов), και παρουσιάστηκε για πρώτη φορά στην πόλη Σαρατόβ (Саратов), ως μέρος μιας θεατρικής του παράστασης. Σύντομα, το τραγούδι προστέθηκε στη λαϊκή παράδοση της Ρωσίας.

Το ρεφρέν του τραγουδιού αναφέρεται στην Καλίνκα, έναν ανθοφόρο φυλλοβόλο θάμνο, που μπορεί να φτάσει σε ύψος τα 4 μ. και καλλιεργείται για καλλωπιστικούς λόγους. Η επιστημονική της ονομασία είναι *Viburnum opulus*, και η κοινή της ονομασία *χιονόσφαιρα* ή *χιονόμπαλα*, από τα άνθη της που είναι λευκά και σφαιρικά. 

Ο ρυθμός του ρεφρέν είναι γρήγορος και οι στίχοι χαρούμενοι. Ένας από τους πιο γνωστούς ερμηνευτές του τραγουδιού ήταν ο σολίστ της Χορωδίας του Κόκκινου Στρατού της ΕΣΣΔ Ευγένειος Μπελιάεφ (Евгений Михайлович Беляев, 1926-1994).

## Στα ελληνικά
Στα Ελληνικά, οι στίχοι έχουν μεταφραστεί από τον ποιητή Γιάννη Ρίτσο. Έχει ερμηνευτεί από τη Μαργαρίτα Ζορμπαλά στο άλμπουμ *12 Ρούσικα λαϊκά τραγούδια*, που κυκλοφόρησε το 1977.

Καλίνκα, καλίνκα, καλίνκα μου εσύ,
έι, βατόμουρο του κήπου, κοπέλα χρυσή.
Άι, ξαπλώστε με μέσ' στο πευκόδασο
ύπνο σμαραγδένιο να κοιμηθώ,
άι, λιούλι - λιούλι, άι, λιούλι - λιούλι,
ύπνο σμαραγδένιο να κοιμηθώ.
Καλίνκα, καλίνκα, καλίνκα μου εσύ,
έι, βατόμουρο του κήπου, κοπέλα χρυσή.
Άι, πευκάκι μου πράσινο, πράσινο,
μην πευκοβουίζεις, να σε χαρώ,
άι, λιούλι - λιούλι, άι, λιούλι - λιούλι,
μην πευκοβουίζεις, να σε χαρώ.
Καλίνκα, καλίνκα, καλίνκα μου εσύ,
έι, βατόμουρο του κήπου, κοπέλα χρυσή.
Άι, ψυχούλα μου, βατομουρούλα μου,
έλα, αγάπησέ με, έλα πια,
άι, λιούλι - λιούλι, άι, λιούλι - λιούλι,
έλα, αγάπησέ με, έλα πια.
Καλίνκα, καλίνκα, καλίνκα μου εσύ,
έι, βατόμουρο του κήπου, κοπέλα χρυσή.

## Παραπομπές


## Εξωτερικοί Σύνδεσμοι
* «Καλίνκα»
* «Καλίνκα» στα (ελληνικά)

Κατηγορία:Πολιτισμός της Ρωσίας
Κατηγορία:Τραγούδια
Μαξίμ Ματβέγεφ

Ο **Μαξίμ Αλεξάντροβιτς Ματβέγεφ** (Ρώσικα: Макси́м Алекса́ндрович Матве́ев, γεννημένος 22 Ιουλίου 1982), είναι Ρώσος ηθοποιός του θεάτρου και της τηλεόρασης.

## Βιογραφία
Ο Μαξίμ Ματβέγεφ γεννήθηκε στις 22 Ιουλίου του 1982, στο Σβέτλι της Ρωσίας. Το 1999 ο Μαξίμ αποφοίτησε από το γυμνάσιο, με ασημένιο μετάλιο. Κατά το σχολικό έτος σκεφτόταν να περάσει στην ιατρική σχολή, αλλά άλλαξε γνώμη και μπήκε στο Τμήμα Νομικής, ύστερα μπήκε στο τμήμα θεάτρου. Ο Μαξίμ έδωσε εξετάσεις στη νομική σχολή και στη θεατρική σχολή, περνώντας με επιτυχία και στις δύο. Το 2002 ο Μαξίμ αποφοίτησε από το Κρατικό Ωδείο και από τότε πρωταγωνιστούσε σε πολλές παραστάσεις και κινηματογραφικά φιλμ. Ο Μαξίμ εκτός από τον κινηματογράφο είναι γνωστός και για το φιλανθρωπικό του έργο, που κάνει σε νοσοκομεία της Ρωσίας.

### Προσωπική Ζωή

Το 2008 ο Μαξίμ παντρέυτηκε με την Λετονή-Ρωσίδα ηθοποιό Γιάννα Σέξτι, αλλά χώρισαν. Το 2010 παντρεύτηκε την Ρωσίδα ηθοποιό Γελιζαβέτα Μπογιάρσκαγια.

## Στοιχεία
* Σύζυγος: Γελιζαβέτα Μπογιάρσκαγια
* Μάτια: γκριζοπράσινα
* Μαλλιά: ξανθό σκούρο
* Ζώδιο: Λέων
* Περιγραφή: Ευρωπαίος Ρώσος
* Ύψος: 1,87
* Συμπρωταγωνιστές: Γελιζαβέτα Μπογιάρσκαγια, Οξάνα Ακίνσινα, Σβετλάνα Ιβανόβα, Γεγκόρ Μπερόγεφ, Κονσταντίν Κρούκοφ, Γιούλια Σνιγκίρ, Πιότρ Φιόντοροφ, Βασίλι Στεπάνοφ, Γεκατερίνα Βιλκόβα

## Φιλμογραφία

## Παραπομπές


## Εξωτερικοί σύνδεσμοι

* Ο Μαξίμ Ματβέγεφ στη Ρωσική Βικιπαίδεια
* Ο Μαξίμ  Ματβέγεφ  στο Ρωσικό site Talent Agency
* Ματβέγεφ  στο IMDB
* Ο Μαξίμ Ματβέγεφ  στο Ρωσικό site Кинопоиск.ru
* Ο Μαξίμ  Ματβέγεφ  στο Ρωσικό site Kinomania.ru

Κατηγορία:Ρώσοι ηθοποιοί
Φραόρτης

Ο **Φραόρτης**, γιος του Δηιόκη, υπήρξε ο δεύτερος βασιλιάς των Μήδων που βασίλεψε κατά πάσα πιθανότητα από το 647 ως το 625 π.Χ.

## Ο Φραόρτης κατά τον Ηρόδοτο
### Πρώτες ενέργειες
Μόλις ανέβηκε στον θρόνο ο Φραόρτης φιλοδοξούσε να επεκτείνει την αυτοκρατορία του ώστε να μην εξουσιάζει μόνο τους Μήδους. Έτσι, υπέταξε αρχικά την Περσία  και στη συνέχεια συνδυάζοντας την Περσική και τη Μηδική δύναμη προχώρησε στη συστηματική κατάκτηση της Ασίας.

### Θάνατος του Φραόρτη
Κάποια χρόνια αργότερα θέλησε να υποτάξει τους Ασσύριους της Νινευή, οι οποίοι πρωτύτερα ήταν οι κυρίαρχοι της Ασίας. Εκείνη την περίοδο ήταν εντελώς μόνοι εξαιτίας της αποστασίας των συμμάχων τους. Παρ’ όλα αυτά αποδείχτηκαν ακόμα ισχυροί διότι στην εκστρατεία εναντίον τους σκοτώθηκε ο Φραόρτης, και το μεγαλύτερο μέρος του στρατού του.

### Επίλογος
Τον Φραόρτη τον διαδέχτηκε ο γιος του Κυαξάρης.

## Πηγές
* Ηρόδοτος, *[https://web.archive.org/web/20140725143158/http://www.kaktos.gr/default.asp?pid=5&la=1&itm=786 Ιστορία 1 Κλειώ]*, Εκδόσεις Κάκτος, Αθήνα: Ιούλιος 1994, σελ. 165, ISBN 978-960-352-070-2.

Κατηγορία:Μηδική δυναστεία
Κατηγορία:Μήδοι
Κυαξάρης

Ο **Κυαξάρης** (... - 585 π.Χ.), γιος του βασιλιά Φραόρτη και εγγονός του Δηιόκη, ήταν σύμφωνα με τον Ηρόδοτο ο τρίτος και πιο ικανός βασιλιάς της Μηδίας. Βασίλεψε κατά πάσα πιθανότητα από το 624 ως το 585 π.Χ. Είχε μεγαλύτερη φήμη στον πόλεμο από τους προκατόχους του. Ήταν αυτός που οργάνωσε πρώτος τα ασιατικά στρατεύματα χωρίζοντάς τα σε μονάδες αιχμοφόρους, τοξότες και ιππείς και αυτός που ένωσε όλη την Ασία πέρα από τον Άλυ ποταμό κάτω από την εξουσία του.

## Ο Κυαξάρης κατά τον Ηρόδοτο
### Πρώτες ενέργειες
Μόλις πήρε την εξουσία ο Κυαξάρης επιτέθηκε στη Νινευή, πρωτεύουσα των Ασσυρίων, με σκοπό να την καταστρέψει και να εκδικηθεί τον θάνατο του πατέρα του. Παρόλο που νίκησε τη μάχη και άρχισε να πολιορκεί την πόλη αναγκάστηκε να οπισθοχωρήσει, επειδή ηττήθηκε σε μάχη εναντίον των Σκυθών. Εξαιτίας αυτής της ήττας οι Μήδοι έχασαν την υπεροχή στην Ασία .

### Τέλος της βασιλείας του
Μετά από είκοσι οχτώ χρόνια οι Μήδοι ξανακέρδισαν την υπεροχή στην Ασία, κατέλαβαν τη Νινευή και υπέταξαν τους Ασσυρίους κατακτώντας όλα τα εδάφη τους εκτός από τη Βαβυλώνα. Όταν πέθανε ο Κυαξάρης, μετά από βασιλεία σαράντα χρόνων μαζί με την σκυθική υπεροχή, τον διαδέχτηκε ο γιος του, Αστυάγης.

## Παραπομπές


## Πηγές
* Ηρόδοτος, *[https://web.archive.org/web/20140725143158/http://www.kaktos.gr/default.asp?pid=5&la=1&itm=786 Ιστορία 1 Κλειώ]*, Εκδόσεις Κάκτος, Αθήνα: Ιούλιος 1994, σσ. 165-9, ISBN 978-960-352-070-2.

Κατηγορία:Μηδική δυναστεία
Κατηγορία:Μήδοι
NGC 1502

thumb|225px|Το NGC 1502
Το **[[NGC]] 1502** είναι μικρό ανοικτό σμήνος στον αστερισμό Καμηλοπάρδαλις. Πρόκειται φωτεινό σύμπλεγμα που αποτελείται από περίπου 45 ως 50 αστέρες φαινόμενου μεγέθους 7 και 8. Στην καρδιά του συμπλέγματος βρίσκεται ο φωτεινός διπλός αστέρας Struve 485 ΑΕ. Το NGC 1502 βρίσκεται σε απόσταση 2.680 έτών φωτός από τη Γη και εκτιμάται ότι είναι μόλις 11.200.000 χρόνων.

Ο τρίτος φωτεινότερος αστέρας στην Καμηλοπάρδαλη, ο Άλφα Καμηλοπαρδάλεως, πιθανώς διέφυγε από αυτό το σμήνος κατά το μακρινό παρελθόν.

## Αναφορές

## Εξωτερικοί σύνδεσμοι

NGC 1502
1502
Κατηγορία:Καμηλοπάρδαλις (αστερισμός)
Παλαιό Καθεστώς

*Αυτό το λήμμα αφορά τις διοικητικές, δικαστικές και εκκλησιαστικές δομές του Βασιλείου της Γαλλίας στην προεπαναστατική περίοδο. Για μια γενική ιστορία της Γαλλίας σε αυτή την περίοδο, δείτε [[Πρώιμη σύγχρονη Γαλλία]]. Για την πολιτική ιστορία της Γαλλίας σε αυτή την περίοδο δείτε [[Βασίλειο της Γαλλίας]].*

Το **Παλαιό Καθεστώς** (γαλλικά: *Ancien Régime*, ) ήταν το μοναρχικό, αριστοκρατικό, κοινωνικό και πολιτικό σύστημα εγκαθιδρυμένο στο Βασίλειο της Γαλλίας περίπου από τον 15ο αιώνα μέχρι τον ύστερο 18ο αιώνα (πρώιμη νεότερη Γαλλία) υπό τις δυναστείες των ύστερων Βαλουά και των Βουρβόνων. Οι διοικητικές και κοινωνικές δομές του *Ancien Régime* ήταν αποτέλεσμα ετών δόμησης του κράτους, νομοθετικών πράξεων (όπως το *Ordinance of Villers-Cotterêts*), εσωτερικών συγκρούσεων και εμφύλιων πολέμων, αλλά παρέμειναν ένα συγκεχυμένο αμάλγαμα τοπικών προνομίων και ιστορικών διαφορών έως ότου η Γαλλική Επανάσταση τερμάτισε αυτό το σύστημα.

Μεγάλο μέρος του μεσαιωνικού πολιτικού συγκεντρωτισμού της Γαλλίας είχε χαθεί στον Εκατονταετή Πόλεμο, και οι προσπάθειες της Δυναστείας των Βαλουά να επανακτήσουν τον έλεγχο των διασπαρμένων πολιτικών κέντρων της χώρας εμποδίζονταν από τους Θρησκευτικούς Πολέμους. Μεγάλο μέρος των βασιλειών του Ερρίκου Δ', του Λουδοβίκου ΙΓ' και των πρώτων χρόνων του Λουδοβίκου ΙΔ' είχαν επικεντρωθεί στην διοικητική συγκέντρωση. Παρόλα αυτά, η έννοια της "απόλυτης μοναρχίας" (που χαρακτηρίζεται από το δικαίωμα του βασιλιά να εκδίδει και τις προσπάθειες των βασιλέων να δημιουργήσουν ένα κεντρικό κράτος, η Γαλλία του *Ancien Régime* παρέμεινε μια χώρα με συστηματικές ανωμαλίες: οι διοικητικές (περιλαμβανομένης της φορολόγησης), νομικές, δικαστικές και εκκλησιαστικές διαιρέσεις και προνόμια συχνά αλληλοεπικαλύπτονταν, ενώ οι Γάλλοι ευγενείς αγωνίζονταν να διατηρήσουν τα δικαιώματα τους σε θέματα τοπικής αυτοδιοίκησης και δικαιοσύνης και ισχυρές εσωτερικές συγκρούσεις (όπως η *Fronde*) εναντιώθηκαν σε αυτόν τον συγκεντρωτισμό.

## Παραπομπές


## Περαιτέρω μελέτη
* 

Κατηγορία:Ιστορία της Γαλλίας
Μοντεζούμα Ιλουικαμίνα

Ο **Μοντεζούμα Α΄**, **Μοντεζούμα Ιλουικαμίνα** ή **Μοκτεζούμα Ιλγουικαμίνα** (*Moctezuma Ilhuicamina*, 1398 - 1469) ήταν Αζτέκος αυτοκράτορας. Το προσωνύμιο Μοντεζούμα Ιλουικαμίνα σημαίνει δίκαιος. Διαδέχθηκε στο θρόνο τον πατέρα του Ουιτζιλίουιτλ το 1436. Κάτω από την ηγεσία του η αυτοκρατορία των Αζτέκων ενοποιήθηκε, σταθεροποιήθηκε και επεκτάθηκε σημαντικά, και η Τενοτστιτλάν άρχισε να γίνεται η ισχυρότερη πόλη της "Τριπλής Συμμαχίας" των Αζτέκων και πρωτεύουσα της αυτοκρατορίας.

## Πηγές - Παραπομπές


Κατηγορία:Αζτέκοι
Εθνικό Δίκτυο Υποδομών Τεχνολογίας και Έρευνας

Το **Εθνικό Δίκτυο Υποδομών Τεχνολογίας και Έρευνας Α.Ε.** ή **ΕΔΥΤΕ** ή **GRNET** (πρώην **Εθνικό Δίκτυο Έρευνας και Τεχνολογίας** ή **ΕΔΕΤ**) ξεκίνησε ως ένα δίκτυο παροχής υπηρεσιών Διαδικτύου της ελληνικής πανεπιστημιακής και ερευνητικής κοινότητας. Είναι ένα δίκτυο κορμού (backbone network) που συνδέει στο Διαδίκτυο (Internet) και εξασφαλίζει τη σύνδεση σε αυτό διάφορα επιμέρους δίκτυα χρηστών όπως των Πανεπιστημίων, των Τεχνολογικών Εκπαιδευτικών Ιδρυμάτων και των ερευνητικών κέντρων της χώρας. Η βασική υποδομή του δικτύου, που καλύπτει όλη την Ελλάδα (σχεδόν 9.000 χιλ. οπτικών ινών - ταχύτητες έως 26x10 Gbps), διασυνδέει περισσότερους από 100 φορείς και περίπου 500.000 χρήστες. Η διαχείρισή του έχει ανατεθεί στην ΕΔΥΤΕ Α.Ε. και στόχος είναι η ψηφιακή σύγκλιση της Ελλάδας με την ΕΕ και η αξιοποίηση των Τεχνολογιών Πληροφορικής και Επικοινωνιών.

Του ΕΔΥΤΕ ηγείται ο Στέφανος Κόλλιας, ομότιμος καθηγητής του ΕΜΠ.

Η ΕΔΥΤΕ Α.Ε. αποτελεί φορέα του Υπουργείου Ψηφιακής Διακυβέρνησης.

## Πηγές


## Εξωτερικοί σύνδεσμοι
*ΕΔΥΤΕ

Κατηγορία:Διαδίκτυο στην Ελλάδα
Κατηγορία:Έρευνα στην Ελλάδα
Κατηγορία:Ερευνητικά κέντρα στην Αθήνα
Αλεξάντερ Κάνινγκχαμ (νομικός)

Ο **Αλεξάντερ Κάνινγκχαμ** από το Μπλοκ (διεθνώς: *Alexander Cunningham of Block*, περ. 1655 – 1730) ήταν Σκωτσέζος νομικός, κλασικός επικριτής και αντίπαλος του Ρίτσαρντ Μπέντλεϋ, που έγινε επίσης διάσημος και σαν ένας από τους ισχυρότερους σκακιστές στον κόσμο.

## Βιογραφικά στοιχεία
Ήταν γιος του αναθεωρητή Τζον Κάνινγκχαμ, ιδιοκτήτη της μικρής πολιτείας Μπλοκ στο Αιρσάιρ. Εκεί γεννήθηκε και ο Αλεξάντερ Κάνινγκχαμ μεταξύ 1655 και 1660. Πήρε πιθανά την εκπαίδευσή του τόσο στις Κάτω Χώρες όσο και στο Εδιμβούργο, και επιλέχθηκε από τον Ουίλιαμ Ντάγκλας (τον 1ο δούκα του Κουίνσμπερυ) ως δάσκαλος του γιου του, λόρδου Τζορτζ Ντάγκλας. Λόγω της επιρροής του στο Κουίνσμπερυ, διορίστηκε από το Στέμμα ως καθηγητής αστικού δικαίου στο πανεπιστήμιο του Εδιμβούργου περίπου το 1698.

Το 1710, όταν ο δούκας του Κουίνσμπερυ έχασε την εύνοια των άλλων ηγετών, οι δικαστές του Εδιμβούργου έκαναν χρήση του αρχαίου δικαιώματός τους και εκτόπισαν τον Κάνινγκχαμ από την καθηγεσία για να ανοίξουν δρόμο στον δικό τους υποψήφιο. Ο Κάνινγκχαμ στη συνέχεια εγκατέλειψε τη Σκωτία, και εγκαταστάθηκε στη Χάγη, όπου και έζησε με μια σύνταξη που του χορηγήθηκε από τον δούκα του Κουίνσμπερυ, αφιερώνοντας τον εαυτό του στο σκάκι, τη μελέτη κλασικών συγγραφέων και τη μελέτη του αστικού δικαίου.

## Σκακιστική καριέρα
Στη Χάγη ο Κάνινγκχαμ έγινε διάσημος σαν σκακιστής. Τον επισκέφθηκαν εκεί παίκτες από όλα τα μέρη της Ευρώπης, καθώς διατηρούσε καλές σχέσεις με τους πρέσβεις της Αγγλίας στη Χάγη, ειδικά με τον λόρδο του Σάντερλαντ, Τσαρλς Σπένσερ (3ος κόμης του Σάντερλαντ).

Ο Κάνινγκχαμ θεωρήθηκε ως ο ισχυρότερος σκακιστής στον κόσμο για μια μεγάλη περίοδο, που ξεκινά κοντά στο 1700, και πήρε μια θέση ανάμεσα στους ανεπίσημους παγκόσμιους πρωταθλητές σκακιού, μιας και δεν υπήρχε επίσημος τίτλος την εποχή εκείνη. Διατήρησε την φήμη αυτή του παγκοσμίου πρωταθλητή μέχρι το θάνατό του το 1730.

### Άμυνα Κάνινγκχαμ
Το όνομά του φέρει μια πολύ διαδεδομένη βαριάντα του αποδεκτού Γκαμπί του βασιλιά, που είναι γνωστή ως "Άμυνα Κάνινγκχαμ" (σε αλγεβρική σημειογραφία):
:1. ε4 ε5
:2. ζ4 ε:ζ4
:3. Ιζ3 **Αε7**

Η βαριάντα αυτή είναι η πιο επιθετική επιλογή των μαύρων, καθώς μπορούν να αποτρέψουν οριστικά τα λευκά από το ροκέ μετά από 4.Αγ4 Βθ4+ 5.Ρζ1, και στην περίπτωση 5.η3 ζ:η3 6.0-0 η:θ2+ 7.Ρθ1 αναγκάζουν τα λευκά για ένα τριπλό γκαμπί. Η σύγχρονη εκδοχή της ακολουθεί μια άλλη τακτική με 4...Ιζ6 5.ε5 Ιη4.

## Παραπομπές


## Πηγές
*  (Κοινό κτήμα).

Κατηγορία:Σκωτσέζοι
Κατηγορία:Βρετανοί σκακιστές
Κατηγορία:Βρετανοί νομικοί
Κατηγορία:Σκωτσέζοι αθλητές
Κατηγορία:Σκωτσέζοι πανεπιστημιακοί
Τζούντι Χόλιντεϊ

Η **Τζούντι Χόλιντεϊ** (*Judy Holiday*, 21 Ιουνίου 1921 - 7 Ιουνίου 1965) ήταν Αμερικανίδα ηθοποιός του θεάτρου και του κινηματογράφου βραβευμένη με Όσκαρ Α' Γυναικείου Ρόλου. Η Χόλιντεϊ ξεκίνησε την καριέρα της κάνοντας εμφανίσεις σε νυχτερινά κέντρα πριν κάνει το ντεμπούτο της στον κινηματογράφο το 1944 και στο Μπρόντγουεϊ το 1945. Ο ρόλος της απατημένης συζύγου στην σοφιστικέ κομεντί *[[Από το Πλευρό του Αδάμ]] (Adam's Rib)*, όπου εμφανίστηκε πλάι στους Σπένσερ Τρέισι και Κάθριν Χέπμπορν της χάρισε αναγνωρισιμότητα κι ένα χρόνο αργότερα ανέλαβε το ρόλο της Μπίλι Ντόουν, που είχε ήδη ερμηνεύσει στο Μπρόντγουεϊ το 1946, στην κωμωδία του 1950 *[[Γεννημένη Χθες]] (Born Yesterday)*. Η ερμηνεία της στην ταινία της χάρισε το Όσκαρ Α' Γυναικείου Ρόλου και τη Χρυσή Σφαίρα Καλύτερης Γυναικείας Ερμηνείας σε Δράμα. 

Το 1952 η ηθοποιός κλήθηκε να καταθέσει ενώπιον της Επιτροπής Αντιαμερικανικών Δραστηριοτήτων του Κογκρέσου για τη ανάμειξή της με το Κομμουνιστικό Κόμμα. Η Χόλιντεϊ δεν εξορίστηκε από το Χόλιγουντ, αλλά εξορίστηκε τόσο από το ραδιόφωνο όσο και από την τηλεόραση.

## Παραπομπές


## Εξωτερικοί σύνδεσμοι
* Τζούντι Χόλιντεϊ , σελίδα στον ιστότοπο Cine.gr .
* Τζούντι Χόλιντεϊ, σελίδα στον ιστότοπο της Internet Broadway Database .

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένοι με Χρυσή Σφαίρα
Κατηγορία:Νικητές βραβείου Tony
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Καπναποθήκη Οθωμανικού Μονοπωλίου «Ρεζή»

Η **Καπναποθήκη Οθωμανικού Μονοπωλίου «Ρεζή»** είναι βιομηχανικό κτήριο το οποίο χρονολογείται από τα τέλη του 19ου αιώνα και βρίσκεται στο οικοδομικό τετράγωνο μεταξύ των οδών Καπνεργατών, Παύλου Μελά και Αναξάρχου (δίπλα από τα σημερινά ΚΤΕΛ της Ξάνθης) στην Ξάνθη. Η Ξάνθη τέλος 19ου και αρχές 20ού αιώνα ήταν μεγάλο καπνοπαραγωγικό κέντρο και στην ίδια την περιοχή διατηρούνται μέχρι σήμερα διάφορα κτήρια τα οποία σχετίζονται με την επεξεργασία καπνού. Η καπναποθήκη έχει σχήμα Π με εξωτερικές λιθόκτιστες τοιχοποιίες και πατώματα και στέγες από ξύλο. Σήμερα διατηρείται σε μέτρια κατάσταση.

## Ιστορία
Το κτήριο ανοικοδομήθηκε τέλη 19ου αιώνα (ίσως το 1890) από το Οθωμανικό Μονοπώλιο Καπνού *Régie Co Intéressée des Tabacs de l' Empire Ottoman* γνωστό και ως *Ρεζή* το οποίο είχε την έδρα στην Κωνσταντινούπολη και ιδρύθηκε το 1884. Στο κτήριο αυτό στεγάστηκε Οθωμανικό Μονοπώλιο Καπνού μέχρι το 1912 όταν η πόλη καταλήφθηκε από τους Βουλγάρους. Αργότερα χρησιμοποιήθηκε από τον Ελληνικό Οργανισμό Καπνού, τη Νομαρχία Ξάνθης και το Δημοκρίτειο Πανεπιστήμιο Θράκης. Σήμερα χρησιμοποιείται από τον Δήμο Ξάνθης για πολιτιστικές εκδηλώσεις ενώ από το 2002 η βόρεια πτέρυγα παραχωρήθηκε στο Ίδρυμα Θρακικής Τέχνης και Παράδοσης.

## Παραπομπές


## Βιβλιογραφία
* 

Κατηγορία:Οθωμανική αρχιτεκτονική στην Ελλάδα
Κατηγορία:Κτίρια και κατασκευές στην Ξάνθη
Σούζαν Χέιγουορντ

Η **Σούζαν Χέιγουορντ** (αγγλ.: **Susan Hayward**, 30 Ιουνίου 1917 - 14 Μαρτίου 1975) ήταν Αμερικανίδα ηθοποιός του κινηματογράφου βραβευμένη με το Όσκαρ Α' Γυναικείου Ρόλου για την ταινία του 1958 *[[Θέλω να ζήσω! (ταινία)|Θέλω να ζήσω!]] (I Want to Live!)*. Η Χέιγουορντ είναι γνωστή επίσης για τις ταινίες *[[Μπο Ζεστ (ταινία, 1939)|Μπο Ζεστ]] (Beau Geste, 1939)*, *Συντρίμια της ζωής (Smash-Up: The Story of a Woman, 1947)*, *Αρχίσαμε με ένα Φιλί (My Foolish Heart, 1949)*, *Δαβίδ και Βησθαβεέ (David and Bathsheba, 1951)*, *Σ'έχω κλείσει στην καρδιά μου (With a Song in My Heart, 1952)*, *Δημήτριος και Μεσσαλίνα (Demetrius and the Gladiators, 1954)*, *Θα κλάψω αύριο (I'll Cry Tommorrow, 1955)* και *Η κοιλάδα με τις κούκλες (Valley of the Dolls, 1967)*. Η ηθοποιός ξεκίνησε την καριέρα της στο χώρο του θεάματος ως μοντέλο το 1937 και μεταπήδησε στον κινηματογράφο υπογράφοντας συμβόλαιο με εταιρία του Χόλιγουντ. Η Χέιγουορντ ήταν μια από τις ηθοποιούς που πέρασαν από ακρόαση για το ρόλο της Σκάρλετ Ο'Χάρα στην επική ταινία του 1939, *[[Όσα παίρνει ο άνεμος (ταινία)|Όσα παίρνει ο άνεμος]] (Gone With the Wind)*, τον οποίο ανέλαβε τελικά η Βίβιαν Λι. Η Χέιγουορντ αναλάμβανε αρχικά μικρούς ρόλους σε ταινίες και χάρη στην υποκριτική της ικανότητα σε δραματικές ταινίες καθιερώθηκε στα τέλη της δεκαετίας του '40. Έλαβε την πρώτη της υποψηφιότητα για Όσκαρ Α' Γυναικείου Ρόλου το 1947 για την ταινία *Συντρίμια της ζωής (Smash-Up: The Story of a Woman, 1947)* και ακολούθησαν άλλες τέσσερις υποψηφιότητες και μια νίκη το 1958 υποδυόμενη την εγκληματία Μπάρμπαρα Γκράχαμ, η οποία έλαβε τη θανατική ποινή και εκτελέστηκε σε θάλαμο αερίων στην ταινία *Θέλω να Ζήσω!*. Η ηθοποιός απεβίωσε το 1975 από καρκίνο.

## Φιλμογραφία

## Παραπομπές


## Εξωτερικοί σύνδεσμοι
*

Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Δράμα)
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Αμερικανίδες ηθοποιοί θεάτρου
Κατηγορία:Αμερικανίδες ηθοποιοί κινηματογράφου
Πολιορκία της Ορλεάνης

Η **πολιορκία της Ορλεάνης** (1428–1429) ήταν ένα γεγονός ορόσημο για την έκβαση του εκατονταετούς πολέμου μεταξύ της Γαλλίας και της Αγγλίας. Αυτή η μάχη ήταν η πρώτη μεγάλη νίκη της Ιωάννας της Λωραίνης και η πρώτη μεγάλη γαλλική επιτυχία στον πόλεμο. Η έναρξη αυτής της πολιορκίας σημάδεψε το απόγειο της αγγλικής δύναμης στην συνέχεια του πολέμου. Η πόλη είχε στρατηγική και παραστατική συμμαχία και για τις δύο αντίπαλες παρατάξεις.Σε περίπτωση πτώσης της Ορλεάνης στον αγγλικό ζυγό το μονοπάτι για την κατάκτηση της Γαλλίας θα ήταν ανοιχτό για τον Ερρίκο Ε΄ της Αγγλίας. Για μισό χρόνο όλα έδειχναν ότι η Αγγλία θα κυριαρχούσε αλλά η πολιορκία κατέρρευσε εννέα μέρες μετά τον ερχομό της Ιωάννας της Λωραίνης.

## Εξωτερικοί σύνδεσμοι
* 

Ορλεάνη
Κατηγορία:Ιστορία της Γαλλίας
Κατηγορία:Εκατονταετής Πόλεμος
Κατηγορία:Ορλεάνη
Μελανοχίτωνες

Οι **Μελανοχίτωνες** (ιταλικά: Camicie Nere, CCNN), μετά το 1923 οργανωμένοι ως η **Εθελοντική Πολιτοφυλακή Εθνικής Ασφάλειας** (Milizia Volontaria per la Sicurezza Nationale, αρχικά MVSN) ήταν η παραστρατιωτική οργάνωση του Εθνικού Φασιστικού Κόμματος που έδρασε αμέσως μετά το τέλος του Α΄ Παγκοσμίου Πολέμου μέχρι το τέλος του Β΄ Παγκοσμίου Πολέμου.

Οι μελανοχίτωνες οργανώθηκαν από τον Μπενίτο Μουσολίνι ως το στρατιωτικό εργαλείο της πολιτικής του κίνησης. Την διοίκηση της MVSN ανέλαβαν αξιωματικοί του στρατού και η οργάνωση είχε καθήκοντα αστυνομικής αρχής (χωροφυλακή) και την διατήρηση της δημόσιας ασφάλειας και ήταν διαχωρισμένη σε λεγεώνες. Η υπηρεσία ήταν άμισθη, γεγονός που ευνόησε την μεσοαστική τάξη. Αργότερα διαιρέθηκε σε διάφορα σώματα (ταχυδρομικό, οδικό, σιδηροδρομικό, δασικό) και της δόθηκε στρατιωτική εκπαίδευση. Οι Μελανoχίτωνες είχαν λάβει ενεργό μέρος στην Πορεία προς τη Ρώμη.

## Διοικητές της MVSN
* Τσέζαρε Μαρία Ντε Βέκκι
* Εμίλιο Ντε Μπόνο
* Ίταλο Μπάλμπο 
* Ακίλε Σταράτσε

## Σημειώσεις - Παραπομπές


Κατηγορία:Φασισμός στην Ιταλία
Κατηγορία:Αντικομμουνισμός
Κατηγορία:Παραστρατιωτικές οργανώσεις
Ορβιέτο

To **Ορβιέτο** (ιταλικά: *Orvieto*, λατινικά: *Urbs Vetus*) είναι πόλη και δήμος στην νοτιοδυτική Ούμπρια, στην κεντρική Ιταλία. Έχει νόμιμο πληθυσμό 20.966 κατοίκους (Νοέμβριος 2013). Βρίσκεται στην κορυφή ενός απότομου ηφαιστειακού υψώματος, το οποίο αποτελείται από τόφφο.

Στην περιοχή της σύγχρονης πόλης υπήρχε ετρουσκική ακρόπολη από τον 9ο αιώνα π.Χ. και λεγόταν Βέλζνα. Οι Ρωμαίοι κατάφεραν να τη κατακτήσουν το 264 π.Χ., ύστερα από πολύμηνη πολιορκία λόγω της φυσικής οχυρής θέσης της, και τη κατέστεψαν ενώ οι κάτοικοί της μετεγκαταστάθηκαν στην Μπολσένα. Στους ρωμαϊκούς χρόνους ήταν γνωστή ως Ουρμπς Βέτους (Urbs Vetus, παλαιά πόλη). Η πόλη κατοικήθηκε ξανά τον Μεσαίωνα. Τον 11ο αιώνα το Ορβιέτο έγινε πόλη-κράτος και άρχισε η ανοικοδόμηση της πόλης. Καθώς βρισκόταν στο δρόμο που ένωνε τη Φλωρεντία με τη Ρώμη, αναπτύχθηκε και στο τέλος του 13ο αιώνα είχε 30.000 κατοίκους. Το Ορβιέτο εξαιτίας της επιδημίας πανώλης και της διαμάχης ανάμεσα σε Γουέλφους και Γιβελλίνους αποδυναμώθηκε και το 1354 η πόλη κατακτήθηκε από το καρδινάλιο Αλμπόρνοζ και ενσωματώθηκε στα Παπικά Κράτη. Οριστήκε έδρα της πέμπτης επαρχίας του κράτους. Το 1860 ενσωματώθηκε στην Ιταλία.

Το πιο γνωστό αξιοθέατο της πόλης είναι ο γοτθικός-ρωμανικός καθεδρικός ναός του Ορβιέτο. Η κατασκευή του άρχισε το 1290 και ολοκληρώθηκε το 1320 και η πρόσοψή του είναι διακοσμημένη με μάρμαρο και μωσαϊκά. Άλλα αξιοθεάτα του Ορβιέτο είναι το Πότσο ντι Σαν Πατρίτσιο (1527-1537), ένα πηγάδι βάθους 62 μέτρων και με διπλή ελικωτή σκάλα, το Παλάτι του Πάπα, το Παλάτσο ντελ Καπιτάνο ντελ Πόπολο και το οχυρό Αλμπόρνοζ. Η πόλη είναι γνωστή για το λευκό ξηρό κρασί της.

## Παραπομπές


## Εξωτερικοί σύνδεσμοι

* 

Κατηγορία:Δήμοι της Επαρχίας του Τέρνι
Κατηγορία:Ετρούσκοι
Αστυάγης

Ο **Αστυάγης**, γιος του Κυαξάρη, ήταν σύμφωνα με τον Ηρόδοτο ο τέταρτος και τελευταίος βασιλιάς των Μήδων που βασίλεψε κατά πάσα πιθανότητα από το 585 ως το 549 π.Χ. Η βασιλεία του τελείωσε με την ήττα του Μηδικού στρατού από τον Περσικό στρατό με αρχηγό τον εγγονό του Αστυάγη, Κύρο.

## Κύρος και Αστυάγης στον Ηρόδοτο
### Γέννηση Κύρου

Ο Αστυάγης είχε για κόρη του την Μανδάνη που εξαιτίας ενός ονείρου που είδε την πάντρεψε με έναν Πέρση, τον Καμβύση. Αργότερα είδε ένα άλλο όνειρο που σήμαινε, σύμφωνα με τους ερμηνευτές, ότι ο γιος της Μανδάνης θα του έπαιρνε τον θρόνο. Έτσι όταν το παιδί γεννήθηκε ο Αστυάγης ανέθεσε στον Άρπαγο, συγγενή του και διαχειριστή της ιδιοκτησίας του, να το θανατώσει. Ο Άρπαγος μη θέλοντας να αναμειχθεί σε τέτοιο φόνο διέταξε έναν από τους βοσκούς του βασιλιά, τον Μιτραδάτη να παρατήσει το βρέφος στο βουνό. Όμως εκείνος το λυπήθηκε και παρουσίασε στον Άρπαγο όχι τον νεκρό Κύρο, αλλά τον γιο του που είχε γεννηθεί νεκρός. 

### Νεανικά χρόνια
Όταν ο Κύρος έφτασε σε ηλικία δέκα ετών η ταυτότητα του αποκαλύφθηκε. Ο Κύρος έκανε τον βασιλιά σ ’ένα παιχνίδι που έπαιζε με άλλα παιδιά. Ο γιος ενός επιφανούς Μήδου όμως δεν τον υπάκουσε και έτσι ο Κύρος τον μαστίγωσε. Μετά από παράπονα του πατέρα του παιδιού ο Αστυάγης κάλεσε τον Κύρο και τον βοσκό στο παλάτι του και έτσι κατάλαβε ποιος ήταν. Μετά από αυτά ο Αστυάγης για να τιμωρήσει τον Άρπαγο έσφαξε τον γιο του και του τον έδωσε να τον φάει. Επίσης έστειλε τον Κύρο πίσω στην Περσία, στους γονείς του, επειδή οι μάγοι του είπαν ότι δεν υπήρχε πια κίνδυνος να του πάρει τον θρόνο, με τη δικαιολογία ότι έγινε ήδη βασιλιάς στο παιχνίδι που έπαιζε με τα άλλα παιδιά.

### Ο Κύρος κατακτά την Μηδική αυτοκρατορία
Τα επόμενα χρόνια ο Άρπαγος για να εκδικηθεί τον Αστυάγη έπεισε τους Μήδους ευγενείς να εκθρονίσουν τον Αστυάγη για χάρη του Κύρου. Έτσι, όταν οι Πέρσες έκαναν εκστρατεία εναντίον της Μηδίας στην μάχη που έγινε οι Μήδοι που ήταν μπλεγμένοι στην συνωμοσία αυτομόλησαν στους Πέρσες και έτσι οι Πέρσες νίκησαν. Σ ’αυτή την μάχη ο Αστυάγης όρισε αρχηγό τον Άρπαγο ξεχνώντας προφανώς πώς του είχε φερθεί. Στην συνέχεια έγινε και άλλη μάχη όπου οι Μήδοι ηττήθηκαν εκ νέου και ο Αστυάγης πιάστηκε αιχμάλωτος. Έτσι η βασιλεία του Αστυάγη έλαβε τέλος μετά από τριάντα πέντε χρόνια.

## Σημειώσεις


## Πηγές
* Ηρόδοτος, *[https://web.archive.org/web/20140725143158/http://www.kaktos.gr/default.asp?pid=5&la=1&itm=786 Ιστορία 1 Κλειώ]*, Εκδόσεις Κάκτος, Αθήνα: Ιούλιος 1994, σσ. 171-201, ISBN 978-960-352-070-2.

## Εξωτερικοί σύνδεσμοι
* 

Κατηγορία:Μηδική δυναστεία
Κατηγορία:Μήδοι